આ પ્રસંગે વિશેષ ઉપસ્થિત રહેલ શ્રી રાજીવ ગાંધી સરકારના પૂર્વમંત્રી શ્રી આરીફ મહંમદખાને (જેમણે શાહબાનો પ્રકરણમાં રાજીવ સરકારની ગેરનીતિ-રીતિ વિરુદ્ધ પદત્યાગ કરેલો !) તેમના ઉદ્બોધનમાં એક વિશેષ માહિતીનો ઉલ્લેખ કરતાં જણાવ્યું કે, ‘ઔરંગઝેબના એક સુજ્ઞ-સાહસિક-સજ્જન વૈદ્યરાજે, દારા શૂકોહની ઔરંગઝેબ દ્વારા નિર્મમ હત્યા પછી, દારા શૂકોહના અમૂલ્ય લખાણોબાળી નાખેલા, પરંતુ આ વૈદ્યરાજે તેમાંથી મહત્ત્વની કૃતિઓને ચોરી છૂપીથી સાચવીને જનતાજોગ કરી આપેલી ! આવા મહાન દાર્શનિક ‘દારા શૂકોહ માર્ગ’ પર નાગરિક પહેલથી યોજાયેલ આજની સ્મરણ-યાત્રામાં જોડાતાં હું અત્યંત ખુશી અને ગૌરવ અનુભવું છું.’